Tud zo a lâro non ket sod gant ar filmoù gall. Ar gwir a zo gante.  Welcome avat en doa dalchet ma hevezh pa oa deuet maez. Ne oan ket bet de welet siwazh.  Bevet pladennoù DVD al levraoueg neuze.  Welcome, ma nho peus ket klevet komz eus ar film-se a zo istor un den e Calais hag a sikour ur churd yaouank da zeskiñ neuial a-benn mont da Vro Saoz. Ur film politikel-tre neuze, dre ma vez gwelet an traoù a rank ar repuidi ober a-benn treuziñpe ho saviad er junglenn. Ur bed kriz, ur bed start ha buhez pemdez tud Calais, och ober van o klask bevañ hep soñjal re en se…  Haroz ar film, Simon (Vincent Lindon) a zo ur gall keitad, un tamm laosk, choant da vevañ didrubuilh. Met nhall ket bevañ hep e wreg, eviti e sikouro Bilal, en deus techet Irak evit adkavout e garantez e Londrez… Istorioù karantez ivez, tud kollet, tud gant spi awalch evit kenderchel.    Ur film a seblant gwir eo Welcome. Neus den ebet a seblantfe deuet eus a Bariz evit reiñ kentelioù (ya, techoù fall ar filmoù gall a gavan torr-penn!). Skeudennoù brav-tre a zo ouzhpenn, dreist-holl skeudennoù ar mor, el lodenn fin.  Kreñv eo an dibenn hag un tammig dichortoz. Neo ket evel Je vais bien, ne ten fais pas (a oa ivez plijus) hag a vefe start da welet un eil gwech ken trumm e oa klozadur an istor…  Ur souezhadenn vrav ha kreñv eo neuze film Philippe Lioret, speredek ha savet mat. 